বুধবারই সেনাবাহিনীর পক্ষ থেকে প্রকাশিত একটি ভিডিও-বিবৃতিতে আক্রান্ত সেই কিশোরী জানিয়েছিল, কোনও জওয়ান তার শ্লীলতাহানি করেননি। বরং স্থানীয় দুই যুবক তাকে চড় মারে ও হেনস্থা করে। কিন্তু শুক্রবার মেয়েটির এক ঘনিষ্ঠ আত্মীয় জানান, ঘটনার পর তিন দিন মেয়েটিকে থানায় আটকে রেখেছে পুলিশ। এমনকি পরে তার বাবাকেও আটক করা হয় বলে অভিযোগ। পুলিশ জানায়, মেয়েটি ও তার পরিবারকে নিরাপত্তা দিতে এই ব্যবস্থা নেওয়া হয়েছে।